Document ID: 31988R1914

*****
ΚΑΝΟΝΙΣΜΟΣ (ΕΟΚ) αριθ. 1914/88 ΤΗΣ ΕΠΙΤΡΟΠΗΣ
της 30ής Ιουνίου 1988
για συντηρητικά μέτρα στον τομέα των σιτηρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 5 και 155,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1097/88 (2),
Εκτιμώντας:
ότι η περίοδος εμπορίας για τα σιτηρά αρχίζει την 1η Ιουλίου· ότι η Επιτροπή υπέβαλε στο Συμβούλιο τις κατάλληλες προτάσεις που αποσκοπούν στον καθορισμό των τιμών και των άλλων στοιχείων σχετικά με την περίοδο 1988/89· ότι ειδικότερα πρότεινε μείωση της τιμής παρεμβάσεως του σκληρού σίτου και των μηνιαίων προσαυξήσεων για το σύνολο των συγκεκριμένων προϊόντων καθώς και μείωση της ελάχιστης τιμής των γεωμήλων που θα πληρωθεί από τον αμυλοποιό· ότι, για τα προϊόντα αυτά, το Συμβούλιο, παρά τις προσπάθειες που ανελήφθησαν από την Επιτροπή, δεν ενέκρινε τις τιμές για την περίοδο εμπορίας 1988/89, σύμφωνα με το άρθρο 3 παράγραφος 1 του κανονισμού (ΕΟΚ) αριθ. 2727/75, ούτε καθόρισε τα ποσά των εισφορών συνυπευθυνότητας που προβλέπονται στο άρθρο 4 του προαναφερθέντος κανονισμού· ότι η Επιτροπή, σε εφαρμογή των αποστολών που της έχουν ανατεθεί από τη συνθήκη, οδηγείται με τον τρόπο αυτό στο να λάβει τα απαραίτητα συντηρητικά μέτρα για να εξασφαλισθεί η συνέχιση της λειτουργίας της κοινής γεωργικής πολιτικής στον τομέα των σιτηρών· ότι τα μέτρα αυτά λαμβάνονται συντηρητικά και δεν προδικάζουν τις μεταγενέστερες αποφάσεις που θα θεσπισθούν από το Συμβούλιο για αυτή την ίδια περίοδο 1988/89·
ότι, βάσει των συντηρητικών αυτών μέτρων, θα πρέπει ειδικά να εξασφαλισθεί η συνέχιση του καθεστώτος της παρεμβάσεως· ότι γι' αυτό θα πρέπει να καθορισθούν τα ποσά που αντιστοιχούν στα επίπεδα που θεσπίσθηκαν από την Επιτροπή στις προτάσεις της προς το Συμβούλιο για τον καθορισμό των τιμών για την περίοδο 1988/89, προτάσεις που συγκέντρωσαν μια μεγάλη πλειοψηφία μέσα στο Συμβούλιο· ότι τα ποσά αυτά αντιστοιχούν με τα επίπεδα που ισχύουν για την περίοδο 1987/88, με εξαίρεση τον σκληρό σίτο για τον οποίο θα πρέπει να συνεχιστεί η προσέγγιση των τιμών με τον μαλακό σίτο που άρχισε από το Συμβούλιο το 1986/87, λαμβάνοντας υπόψη τη σχέση των τιμών των εν λόγω σιτηρών και την ανισορροπία που διαπιστώθηκε στην αγορά του σκληρού σίτου· ότι μια διατήρηση, ακόμη και προσωρινή, της τιμής παρεμβάσεως του σκληρού σίτου θα περιέκλειε σοβαρό κίνδυνο για μαζικές προσκομίσεις στην παρέμβαση και, λόγω αυτού, επιζήμιες διαταραχές για τη διαχείριση της αγοράς του εν λόγω προϊόντος·
ότι η ενίσχυση στον σκληρό σίτο είναι ένα στοιχείο απαραίτητο για το ισχύον καθεστώς για το προϊόν αυτό· ότι, λαμβάνοντας υπόψη την άφιξη της νέας εισοσείας και ότι το γενεσιουργό αίτιο του δικαιώματος στην ενίσχυση θεωρείται ότι λαμβάνει χώρα την 1η Ιουλίου, θα πρέπει συντηρητικά να καθορισθεί ένα ποσό ενισχύσεως στο επίπεδο που αναφέρεται στην πρόταση της Επιτροπής που αποσκοπεί, όσον αφορά την ενίσχυση στον σκληρό σίτο, να αντισταθμίσει μερικά τη συνεχιζομένη πτώση των τιμών·
ότι οι τιμές κατωφλίου είναι παράγωγες τιμές των ενδεικτικών τιμών, οι δε τελευταίες θα πρέπει να καθορισθούν από το Συμβούλιο· ότι, για να εξασφαλισθεί η συνέχιση της λειτουργίας εισαγωγής και εξαγωγής για τα σιτηρά και τα μεταποιημένα προϊόντα, θα πρέπει να υπολογισθεί μια τιμή που χρησιμεύει ως βάση για τον υπολογισμό του καθορισμού των εισφορών και των προσαρμογών που διενεργούνται σε περίπτωση προκαθορισμού της εισφοράς και της επιστροφής·
ότι οι τιμές παρεμβάσεως και κατωφλίου αποτελούν αντικείμενο μηνιαίων προσαυξήσεων· ότι αυτές οι μηνιαίες προσαυξήσεις συνιστούν ένα από τα προκαθοριστικά στοιχεία της λειτουργίας του παρόντος καθεστώτος παρεμβάσεως καθώς και των εξωτερικών συναλλαγών στον τομέα των σιτηρών· ότι, προκειμένου να ευνοηθεί μια κανονικότερη διάθεση των αποθεμάτων και αποφευχθούν με τον τρόπο αυτό επιζήμιες διαταραχές για τη διαχείριση της αγοράς, θα πρέπει να γίνει ορισμένη μείωση των προσαυξήσεων·
ότι οι εισφορές συνυπευθυνότητας που προβλέπονται στα άρθρα 4 και 4β του κανονισμού (ΕΟΚ) αριθ. 2727/75 συνιστούν έναν βασικό μηχανισμό για την εξασφάλιση της ισορροπίας στον τομέα των σιτηρών· ότι θα πρέπει, βάσει αυτών των ιδίων συντηρητικών μέτρων, να διατηρηθούν τα ποσά που καθορίστηκαν σε 5,38 ECU ανά τόνο, για τον Ιούνιο·
ότι, βάσει του συντηρητικού μέτρου, θα πρέπει επίσης να καθορισθεί το ελάχιστο ποσό που πρέπει να πληρώσει ο αμυλοποιός στον παραγωγό γεωμήλων, βάσει της ελάχιστης τιμής που αναφέρεται στο άρθρο 1 του κανονισμού (ΕΟΚ) αριθ. 1008/86 του Συμβουλίου της 25ης Μαρτίου 1986 που θεσπίζει ορισμένες λεπτομέρειες εφαρμογής του καθεστώτος επιστροφών στην παραγωγή που εφαρμόζονται στο άμυλο γεωμήλων (3)· ότι, για να εξασφαλισθεί ισότητα των συνθηκών ανταγωνισμού μεταξύ των επιχειρήσεων παραγωγής αμύλου και να διατηρηθεί η σχέση μεταξύ των τιμών κατά την παράδοση των πρώτων υλών που προορίζονται για την παραγωγή αμύλου, θα πρέπει να μειωθεί η ελάχιστη τιμή που θα πληρωθεί από τον αμυλοποιό στον παραγωγό γεωμήλων, προκειμένου να ληφθεί υπόψη η επίπτωση της μείωσης των τιμών της αγοράς των σιτηρών·
ότι το άρθρο 68 της πράξης προσχώρησης οδήγησε, στην Ισπανία, σε ένα επίπεδο τιμής διαφορετικό από εκείνο των κοινών τιμών· ότι, βάσει του άρθρου 70 παράγραφος 1 της πράξης προσχώρησης, θα πρέπει να προσεγγίζουν οι ισπανικές τιμές τις κοινές τιμές κάθε έτος στην αρχή της περιόδου εμπορίας· ότι τα κριτήρια που προβλέπονται για την προσέγγιση αυτή οδηγούν στον καθορισμό των ισπανικών τιμών στο επίπεδο που περιλαμβάνεται κατωτέρω,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Από την 1η Ιουλίου 1988, τα ποσά που θα ληφθούν υπόψη, για τις τιμές παρεμβάσεως που αναφέρονται στο άρθρο 3 του κανονισμού (ΕΟΚ) αριθ. 2727/75, είναι τα εξής:
(σε ECU/τόνο)
1.2.3 // // // // // Κοινότητα
των Δέκα
// Ισπανία // // // // Μαλακός σίτος // 179,44 // 174,86 // Σίκαλη // 170,47 // 162,85 // Κριθή // 170,47 // 161,17 // Αραβόσιτος // 179,44 // 174,86 // Σόργο // 170,47 // 161,17 // Σκληρός σίτος // 276,34 // 221,90 // // //
Οι τιμές αυτές προσαρμόζονται συναρτήσει των προσαυξήσεων και των μειώσεων που προβλέπονται στον κανονισμό (ΕΟΚ) αριθ. 1570/77 της Επιτροπής (1).
2. Για τον μαλακό αρτοποιήσιμο σίτο που ανταποκρίνεται στα ειδικά ποιοτικά κριτήρια που προβλέπονται στον κανονισμό (ΕΟΚ) αριθ. 1570/77, η τιμή παρεμβάσεως που αναφέρεται στην παράγραφο 1 αυξάνεται κατά 3,59 ECU ανά τόνο.
Για αρτοποιήσιμη σίκαλη που ανταποκρίνεται στα ειδικά ποιοτικά κριτήριαπου προβλέπονται στον κανονισμό (ΕΟΚ) αριθ. 1570/77, η τιμή παρεμβάσεως που αναφέρεται στην παράγραφο 1 αυξάνεται κατά 8,97 ECU ανά τόνο.
Άρθρο 2
Για τον καθορισμό των εισφορών κατά την εισαγωγή, η τιμή που θα ληφθεί υπόψη ισούται με:
- 245,68 ECU ανά τόνο για τον μαλακό σίτο και τον σμιγό,
- 223,38 ECU ανά τόνο για τη σίκαλη, την κριθή, τον αραβόσιτο, το φαγόπυρο το εδώδιμο (μαύρο σιτάρι), το σόργο, το κεχρί και το κεχρί το μακρό (φαλαρίδα),
- 214,44 ECU ανά τόνο για τη βρώμη,
- 330,29 ECU ανά τόνο για το σκληρό σίτο,
- 370,70 ECU ανά τόνο για τα άλευρα σίτου ή σμιγού,
- 341,73 ECU ανά τόνο για το άλευρο σίκαλης,
- 400,36 ECU ανά τόνο για τα πλιγούρια και τα σιμιγδάλια μαλακού σίτου,
- 513,63 ECU ανά τόνο για τα πλιγούρια και τα σιμιγδάλια σκληρού σίτου.
Τα ποσά αυτά λαμβάνονται επίσης υπόψη για τις προσαρμογές που θα γίνουν στην περίπτωση προκαθορισμού των εισφορών κατά την εισαγωγή και των επιστροφών κατά την εξαγωγή.
Άρθρο 3
1. Οι τιμές που αναφέρονται στο άρθρο 1, κατά τη διάρκεια της περιόδου από Νοέμβριο 1988 έως Μάιο 1989, συμπεριλαμβανομένου, προσαυξάνονται κάθε μήνα με συμπληρωματική προσαύξηση μοναδιαίου ποσού:
- 1,50 ECU ανά τόνο για τα σιτηρά εκτός από τον σκληρό σίτο
- 2,03 ECU ανά τόνο για τον σκληρό σίτο.
2. Οι τιμές που αναφέρονται στο άρθρο 2, κατά τη διάρκεια της περιόδου από Αύγουστο 1988 έως Μάιο 1989, συμπεριλαμβανομένου, προσαυξάνονται κάθε μήνα με συμπληρωματική προσαύξηση μοναδιαίου ποσού:
- 2,03 ECU ανά τόνο για τον σκληρό σίτο,
- 1,50 ECU ανά τόνο για όλα τα άλλα βασικά σιτηρά που αναφέρονται στο άρθρο 2,
- 2,27 ECU για τα άλευρα σίτου, σμιγού και σίκαλης καθώς και για τα πλιγούρια και τα σιμιγδάλια μαλακού σίτου,
- 3,21 ECU για τα πλιγούρια και τα σιμιγδάλια σκληρού σίτου.
Οι προσαυξήσεις που ισχύουν τον Μάιο 1989 εφαρμόζονται τον Ιούνιο 1989.
Άρθρο 4
Στην Ισπανία, στην Ελλάδα, στη Γαλλία και στην Ιταλία, οι οργανισμοί που ορίζονται από τα κράτη μέλη πληρώνουν, σε εφαρμογή του άρθρου 10 του κανονισμού (ΕΟΚ) αριθ. 2727/75 και για τις περιοχές που αναφέρονται στο παράρτημα του κανονισμού (ΕΟΚ) αριθ. 3103/76 του Συμβουλίου (2), ποσό ενισχύσεως στον σκληρό σίτο:
- 137,05 ECU ανά εκτάριο για την Κοινότητα των Δέκα,
- 54,49 ECU ανά εκτάριο για την Ισπανία.
Άρθρο 5
1. Το μοναδιαίο ποσό εισφοράς συνυπευθυνότητας που αναφέρεται στο άρθρο 4 του κανονισμού (ΕΟΚ) αριθ. 2727/75 παραμένει καθορισμένο σε 5,38 ECU ανά τόνο.
2. Το ποσό της συμπληρωματικής εισφοράς συνυπευθυνότητας που αναφέρεται στο άρθρο 4β του κανονισμού (ΕΟΚ)
αριθ. 2727/75 καθορίζεται σε 5,38 ECU ανά τόνο για την Κοινότητα των Δέκα και σε 5,25 ECU ανά τόνο για την Ισπανία.
Άρθρο 6
Βάσει της ελάχιστης τιμής που αναφέρεται στο άρθρο 1 του κανονισμού (ΕΟΚ) αριθ. 1008/86, οι αμυλοποιοί πληρώνουν στους παραγωγούς γεωμήλων, στο στάδιο της παραδόσεως στη θύρα του εργοστασίου, για την ποσότητα των γεωμήλων που απαιτείται για την παρασκευή ενός τόνου αμύλου, ποσό 264,74 ECU.
Άρθρο 7
Ο παρών κανονισμός αρχίζει να ισχύει την 1η Ιουλίου 1988.
Οι διατάξεις του παρόντος κανονισμού εφαρμόζονται με την επιφύλαξη των αποφάσεων που θα θεσπιστούν ενδεχομένως μεταγενέστερα από το Συμβούλιο για την περίοδο εμπορίας 1988/89.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουνίου 1988.

Labels: 2
6